Oos-Kaap-polisie ondersoek tref-en-trap-ongelukArgieffoto “Die man is Saterdagaand omstreeks 20:40 op die N2 naby die Yako- informele nedersetting omgery,” het kapt. Jackson Manatha, woordvoerder van die polisie, gesê. “Die motor wat die man getref het, het nie stilgehou nie. Die oorledene, wie se naam nog nie bekend is nie, is ongeveer 30 jaar oud. Hy het ŉ swart sweetpakbroek, swart T-hemp en swart sweetpakbaadjie met wit strepe aangehad.” Niemand is nog in verband met die voorval in hegtenis geneem nie. Enigiemand wat die voorval sien gebeur het, word versoek om die polisie te kontak by 047 401 1100 of Crime Stop by 08600 10111.